দুনিয়ার মজদুর, এক হও!
রাজনৈতিক স্লোগান "দুনিয়ার মজদুর, এক হও!" কার্ল মার্ক্স ও ফ্রিডরিখ এঙ্গেলস প্রণীত কমিউনিস্ট ইস্তেহার (১৮৪৮) গ্রন্থের সমাবেশের ডাকধ্বনিগুলোর একটি (জার্মান: Proletarier aller Länder vereinigt Euch!, আক্ষরিক অর্থে "সকল দেশের সর্বহারারা, এক হও!", কিন্তু শীঘ্রই ইংরেজিতে "Workers of the world, unite! You have nothing to lose but your chains!" নামে জনপ্রিয় হয়ে উঠে, যার অর্থ "বিশ্বের শ্রমিকেরা, এক হও! তোমাদের শিকল ছাড়া আর কিছুই হারানোর নেই!")। এই শব্দগুচ্ছের একটি ভিন্ন রূপ ("Workers of all lands, unite", "সকল দেশের শ্রমিকরা, এক হও") মার্ক্সের সমাধির পাথরেও খোদাই করা আছে। শ্লোগানের সারমর্ম হলো সারা বিশ্বের শ্রমিক শ্রেণির সদস্যদের পুঁজিবাদকে পরাজিত করতে এবং শ্রেণি বিরোধ বিজয় অর্জনে সহযোগিতা করতে হবে।